Аб інтэнсіўных тэхналогіях вырошчвання кукурузы на зерне, сілас і зялёны корм, рэзервах павышэння прадуктыўнасці і зніжэння затрат удзельнікам семінара расказаў намеснік дырэктара саўгаса-камбіната “Зара” Мазырскага раёна М.Я.Слінько. “Каралева палёў” у гэтай гаспадарцы вырошчваецца на лёгкіх глебах. У экстрэмальных умовах надвор’я мінулага года тут з кожнага гектара атрымалі па 100 цэнтнераў зерня. На сілас гэтую культуру ўбіраюць толькі ў познія тэрміны, пры пэўнай вільготнасці. Вільготная маса не трапляе ў траншэі.